
Općinski sud u Metkoviću 
            Metković 


U I M E  R E P U B L I K E  H R V A T S K E 

P R E S U D A

	Općinski sud u Metkoviću, po sucu Stipanu Parmaću uz sudjelovanje Nikole Bjeliša kao zapisničara u prekršajnom postupku protiv okrivljenika 1. Nediljka Ivanović zbog prekršaja iz čl. 10. st. 1. toč. 3. Zakona o zaštiti od nasilja u obitelji i 2. Julia Ivanovića zbog prekršaja iz čl. 10. st. 1. toč. 3. i 1. Zakona o zaštiti od nasilja u obitelji na temelju čl. 181. st. 1. toč. 5. Prekršajnog zakona, dana 30. prosinca 2025. godine 


presudio  je

	ODBIJA SE OPTUŽBA protiv okrivljenih 1. Nediljke Ivanović kćer Jure iz Metkovića zbog prekršaja iz čl. 10. st. 1. toč. 3. Zakona o zaštiti od nasilja u obitelji, što je 27. prosinca 2021. godine u 19,00 sati, u Gradu Metkoviću i ulazu u obiteljsku kuću u vlasništvu okrivljenika pod 2. Julio Ivanović, koja se nalazi na adresi u ulici Dubrovačka 37, zbog vidno narušenih obiteljskih odnosa počinila psihičko nasilje u obitelji nad svojim nećakom bratovim sinom okrivljenikom pod 2. Julio na način da je prišla ulaznim vratima kuće i uz upotrebu tjelesne snage počela je s vanjske strane lupati po staklu vrata tražeći na taj način da isti otvori vrata. Obzirom da okrivljenik pod 1. Julio koji se sa obitelji nalazio u kući sa svjedokinjom suprugom Svjetlana Bošković Ivanović i djecom, nije reagirao i nije otvarao vrata, njegova tetka okrivljenica Nediljka udaljila se je sa mjesta događaja i 2. Julia Ivanovića sina od Ivice iz Metkovića zbog prekršaja iz čl. 10. st. 1. toč. 3. i 1. Zakona o zaštiti od nasilja u obitelji, što je nakon prethodno počinjenog prekršaja opisanog pod 1. od strane svoje tetke očeve sestre okrivljenice Nediljka pod 1. istog dana oko 20,00 sati došao ispred obiteljske kuće vlasništvo osobe Ante Ivanović koja se nalazi u Gradu Metkoviću na adresi Dubrovačka 29 na, gdje je zatekao okrivljenicu svoju tetku te je, zbog njezina prethodno nasilja i lupanja po ulaznim vratima njegove kuće, nad istom počinio najprije psihičko nasilje u obitelji na način da je vikao i galamio na istu uvredljivim riječima: "Šta radiš tu!?, Kurvo!, Droljo, Jebat ću ti majku", a zatim je nad njom počinio i tjelesno nasilje u obitelji na način da joj je prišao i uz upotrebu tjelesne snage najprije je počeo gurati, zatim je udario zatvorenim dlanom ruke, potom ju je uhvatio rukama za vrat i počeo gušiti. Okrivljenica 1. Nediljka u samoobrani počela je vikati na nećaka riječima "da će zvati policiju", međutim okrivljenik pod 2. Julio ustrajući nastavio je sa tjelesnim nasiljem nad njom pri čemu je okrivljenica zadobila lakše tjelesne ozljede u vidnu crvenila na prednjoj strani vrata.


o b r a z l o ž e n j e

1.	Postaja granične policije Metković, Broj: 511-03-12/05-5-111-1/2021 od 28. prosinca 2021. godine podnijela je optužni prijedlog protiv okrivljenika zbog prekršaja koji su opisani u izreci ove presude.

2.	Obzirom da je od dana počinjenja prekršaja proteklo više od četiri godine nastupila je apsolutna zastara prekršajnog progona, pa je temeljem odredbe čl. 13. Prekršajnog zakona, RH odlučio kao u izreci ove presude. 

Metković, 30. prosinca 2025. godine.


Zapisničar:                                                                                                      Sudac:
Nikola Bjeliš                                                                                              Stipan Parmać





NAPUTAK O PRAVNOM LIJEKU:
Protiv ove presude dopuštena je žalba u roku od 8 dana od dana dostave prijepisa presude. Žalba se podnosi Općinskom sudu Metković u dva primjerka a o žalbi odlučuje Visoki prekršajni sud Republike Hrvatske. 

Dostaviti:
1. Okrivljenoj: Nediljka Ivanović, Augusta Šenoe 21, Zagreb
2. Okrivljeniku: Julio Ivanović, Put pećine 8, Metković
3. Tužitelju: Postaja granične policije Metković
4. Arhiv 

